SET ปิดดิ่ง 21 จุด หลังพบผู้ติดเชื้อ”โควิด”หลังพ้นกักตัว-ศบค.ต่ออายุพ.ร.ก.ฉุกเฉิน 1 เดือน
SET ปิดดิ่ง 21 จุด หลังพบผู้ติดเชื้อ"โควิด"หลังพ้นกักตัว-ศบค.ต่ออายุพ.ร.ก.ฉุกเฉิน 1 เดือน โดยดัชนีปิดตลาดวันนี้ ที่ระดับ 1,308.67 จุด ลบ 21.44 จุด หรือ 1.61% มูลค่าการซื้อขาย 5.73 หมื่นล้านบาท
19 ส.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,308.67 จุด ลบ 21.44 จุด หรือ 1.61% มูลค่าการซื้อขาย 5.73 หมื่นล้านบาท
10 หุ้นกดดัชนีวันนี้

ด้านนักวิเคราะห์ ระบุว่า ตลาดหุ้นไทยในช่วงบ่ายนี้ปรับตัวลงค่อนข้างมาก ให้น้ำหนักไปที่ข่าวพบผู้ติดเชื้อโควิด-19 ภายในประเทศไทยหลังพ้นการกักตัว 14 วัน และยังมีปัจจัยถ่วงจากที่ประชุมศูนย์บริหารสถานการณ์โควิด-19 (ศบค.) ชุดเล็ก มีมติให้ขยายระยะเวลาบังคับใช้ พ.ร.ก.การบริหารราชการในสถานการณ์ฉุกเฉิน เพื่อควบคุมสถานการณ์โควิด-19 ภายในประเทศไทยต่อไปอีก 1 เดือน คือ ตลอดทั้งเดือนก.ย. 63
นอกจากนี้ Sentiment จากภายนอกประเทศก็ไม่เอื้อด้วย โดยตลาดหุ้นในภูมิภาคเอเชียส่วนใหญ่ติดลบ ขณะที่ตลาดในยุโรปเทรดบ่ายนี้ก็เคลื่อนไหวในลักษณะทรงตัว ส่วนดาวโจนส์ฟิวเจอร์สก็บวกเล็กน้อยเท่านั้น
“ต่างประเทศพอมีการแพร่ระบาดไวรัสโควิด-19 ระลอก 2 ก็จะกระทบตลาดราว 1-2 วัน ทำให้แย่กว่าตลาดภูมิภาค หลังจากนั้นก็จะกลับมาแกว่งตามภูมิภาค แต่ไทยมีการป้องกันมาดีพอ ไม่น่าจะเป็นอย่างต่างประเทศ แต่ก็ต้องรอติดตามรายละเอียดว่าจะมีการแถลงอย่างไรบ้าง สิ่งที่นักลงทุนกังวลคือกลัวจะเหมือนเกาหลีใต้ ตอนนี้ก็ขึ้นอยู่ว่าคนติดเชื้อโควิดจะเป็น Super Spreader หรือเปล่า”
อย่างไรก็ดี ให้ติดตามรายงานการประชุมคณะกรรมการกำหนดนโยบายการเงินของธนาคารกลางสหรัฐ (FOMC) คืนวันนี้ (19 ส.ค.) และติดตามความคืบหน้ามาตรการกระตุ้นเศรษฐกิจของสหรัฐฯ ส่วนการค้าระหว่างสหรัฐฯ และจีน ช่วงนี้คงจะยังไม่มีอะไร สำหรับปัจจัยในประเทศก็ให้น้ำหนักในเรื่องการแพร่ระบาดไวรัสโควิด-19 ในประเทศก่อน
สำหรับแนวโน้มการลงทุนในวันพรุ่งนี้ (20 ส.ค.) นายณัฐพล กล่าวว่า ตลาดฯยังมีโอกาสที่จะรีบาวด์ขึ้นได้ พร้อมให้แนวรับ 1,300-1,306 จุด ส่วนแนวต้าน 1,315-1,320 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
STGT   มูลค่าการซื้อขาย  2,379.97 ล้านบาท  ปิดที่  78.25 บาท  เพิ่มขึ้น  3.25 บาท
CPALL  มูลค่าการซื้อขาย  2,193.65 ล้านบาท  ปิดที่  64.00 บาท  ลดลง   0.75 บาท
PTT    มูลค่าการซื้อขาย  2,080.83 ล้านบาท  ปิดที่  37.25 บาท  ลดลง   0.75 บาท
MINT   มูลค่าการซื้อขาย  2,021.94 ล้านบาท  ปิดที่  19.60 บาท  ลดลง   1.00 บาท
KBANK  มูลค่าการซื้อขาย  1,968.69 ล้านบาท  ปิดที่  87.75 บาท  ลดลง   1.50 บาท
ตลาดหุ้นเอเชีย
